CELEX: 32008D0474
Language: el
Date: 2008-06-16 00:00:00
Title: Απόφαση του Συμβουλίου, της 16ης Ιουνίου 2008 , για την υπογραφή και σύναψη της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Βοσνίας-Ερζεγοβίνης, αφετέρου

L 169/8         EL            Επίσημη Εφημερίδα της Ευρωπαϊκής Ένωσης                 30.6.2008
                                                 II
    (Πράξεις εγκριθείσες δυνάμει των συνθηκών ΕΚ/Ευρατόμ των οποίων η δημοσίευση δεν είναι
                                          υποχρεωτική)
                                       ΑΠΟΦΑΣΕΙΣ
                                       ΣΥΜΒΟΥΛΙΟ
                              ΑΠΟΦΑΣΗ ΤΟΥ ΣΥΜΒΟΥΛΙΟΥ
                                     της 16ης Ιουνίου 2008
   για την υπογραφή και σύναψη της ενδιάμεσης συμφωνίας για το εμπόριο και τα εμπορικά
θέματα μεταξύ της Ευρωπαϊκής Κοινότητας, αφενός, και της Βοσνίας-Ερζεγοβίνης, αφετέρου
                                         (2008/474/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με
το άρθρο 300 παράγραφος 2 πρώτο εδάφιο και το άρθρο 300 παράγραφος 3 πρώτη φράση,
την πρόταση της Επιτροπής,
Εκτιμώντας τα ακόλουθα:
 ---pagebreak--- 30.6.2008        EL            Επίσημη Εφημερίδα της Ευρωπαϊκής Ένωσης                    L 169/9
(1)       Εν αναμονή της θέσης σε ισχύ της συμφωνίας σταθεροποίησης και σύνδεσης μεταξύ των
          Ευρωπαϊκών Κοινοτήτων και των κρατών μελών τους, αφενός, και της Βοσνίας-
          Ερζεγοβίνης, αφετέρου, που υπεγράφη στο Λουξεμβούργο στις 16 Ιουνίου 2008, είναι
          αναγκαίο να εγκριθεί η ενδιάμεση συμφωνία για το εμπόριο και τα εμπορικά θέματα
          μεταξύ της Ευρωπαϊκής Κοινότητας, αφενός, και της Βοσνίας-Ερζεγοβίνης, αφετέρου
          (στο εξής «η συμφωνία»).
(2)       Οι εμπορικές διατάξεις της συμφωνίας έχουν έκτακτο χαρακτήρα και συνδέονται με την
          πολιτική που εφαρμόζεται στο πλαίσιο της διαδικασίας σταθεροποίησης και σύνδεσης και
          δεν θα αποτελέσουν, για την Ευρωπαϊκή Ένωση, προηγούμενο όσον αφορά την εμπορική
          πολιτική της Κοινότητας έναντι τρίτων χωρών άλλων από τις χώρες των Δυτικών
          Βαλκανίων.
(3)     Η συμφωνία θα πρέπει επομένως να υπογραφεί και να εγκριθεί,
ΑΠΟΦΑΣΙΖΕΙ:
 ---pagebreak--- L 169/10       EL            Επίσημη Εφημερίδα της Ευρωπαϊκής Ένωσης                  30.6.2008
                                            Άρθρο 1
Η ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής
Κοινότητας, αφενός, και της Βοσνίας-Ερζεγοβίνης, αφετέρου, τα παραρτήματα και τα πρωτόκολλα
που επισυνάπτονται σε αυτήν, καθώς και οι κοινές δηλώσεις και η δήλωση της Κοινότητας που
επισυνάπτονται στην τελική πράξη, εγκρίνονται εξ ονόματος της Κοινότητας.
Τα κείμενα που αναφέρονται στην πρώτη παράγραφο επισυνάπτονται στην παρούσα απόφαση.
                                            Άρθρο 2
Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια, εξ
ονόματος της Κοινότητας, να υπογράψουν τη συμφωνία και να καταθέσουν την πράξη έγκρισης
που προβλέπεται στο άρθρο 58 της συμφωνίας.
Λουξεμβούργο, 16 Ιουνίου 2008.
                                          Για το Συμβούλιο
                                          Ο Πρόεδρος
                                          D. RUPEL
                                    ___________________